ຫວຽດນາມ ສະເໜີຂ່າວ ເປັນບົດເພງ ທຳນອງ Rap ເພື່ອ ດຶງດູດ ຊາວໜຸ່ມ (ວີດີໂອ)
ລາຍງານຂ່າວ​​ເປັນ​ທຳນອງ rap ຖືວ່າເປັນ​ເລື້ອງ​​ແປກໃໝ່ ຢູ່​ໃນ​ຫວຽດນາມ ​ຍ້ອນວ່າເວັບ​ໄຊ້ Viet Nam Plus ເປັນສ່ວນນຶ່ງ​ ຂອງອົງການ​ຂ່າວ​ VNA ​ຂອງທາງ​ການ​ຫວຽດນາມ.
ເຖິງແມ່ນຈະຖືກລັດຖະບານຄວບຄຸມ ແຕ່ອຸດສາຫະກຳສື່ມວນຊົນ ຂອງຫວຽດນາມ ກໍວິວັດທະນາການໄປ ໃນຂະນະທີ່ປະເຊີນກັບ ການແຂ່ງຂັນເພີ້ມຂຶ້ນເລື້ອຍໆຈາກຂ່າວຂໍ້ມູນທາງ digital ເວັບໄຊ້ນຶ່ງໄດ້ຫັນໄປໃຊ້ວິທີການໃໝ່ ເພື່ອຊອກຫາຜູ້ອ່ານຜູ້ຟັງ ຊາວໜຸ່ມ ໂດຍການລາຍງານຂ່າວອອກມາເປັນເພັງທຳນອງ rap ສິງຈະນຳເອົາລາຍງານຈາກ Marianne Brown ຜູ້ສື່ຂ່າວວີໂອ ເອ ທີ່ນະຄອນຫຼວງຮ່າໂນຍ ມາສະເໜີທ່ານ ເວັບໄຊ້ Viet Nam Plus ໄດ້ນຳສະເໜີຂ່າວ ເປັນບົດເພັງທຳນອງ Rap ເດືອນລະສອງ ເທື່ອ ເອີ້ນວ່າລາຍການ Rap News Plus ) ຊຶ່ງມາຮອດປັດຈຸບັນນີ້ ກໍຕົກເປັນພຽງປະມານ 19 ບົດຂ່າວເທົ່ານັ້ນ ສ່ວນຫຼາຍແມ່ນນຳສະເໜີເປັນວີດີໂອ ຜ່ານ ທາງ Youtube ບົດຂ່າວບາງບົດ ໄດ້ມີຄົນເປີດເບິ່ງ ຫຼາຍກວ່າ 500 ພັນເທື່ອ ທ່ານ Le Quoc Minh ບັນນາທິການ Viet Nam Plus ກ່າວວ່າ ທ່ານໄດ້ມີແນວຄິດດັ່ງ ກ່າວຂຶ້ນມາ ເວລາທ່ານພະຍາຍາມຊອກຫາທາງ ເຮັດໃຫ້ຂ່າວເປັນທີ່ດຶງດູດຈິດໃຈພວກ ຜູ້ຄົນ ອາຍຸແຕ່ 13 ຫາ 25 ປີ ຊຶ່ງເປັນກຸ່ມປະຊາກອນ ທີ່ທ່ານກ່າວວ່າ ຂາດຄວາມສົນໃຈ ໃນເຫດການຕ່າງໆ ທີ່ເກີດຂຶ້ນໃນປັດຈຸບັນ ທ່ານ Le Quoc Minh ກ່າວວ່າ ບົດຂ່າວທຳນອງ rap ບົດນຶ່ງທີ່ດຶງດູດຈິດໃຈຫລາຍທີ່ສຸດ ໄດ້ຖືກນຳອອກເຜີຍແຜ່ ໃນ ຂະນະທີ່ຫວຽດນາມມີຄວາມເຄັ່ງຕຶງໃນລະດັບສູງສຸດ ກັບຈີນ ຫຼັງຈາກຈີນສົ່ງຖານເຈາະ ນ້ຳມັນໄປຍັງນ່ານນ້ຳ ທີ່ຫວຽດນາມອ້າງເອົາກຳມະສິດ ເຊັ່ນກັນນັ້ນ ທ້າວ Vo Viet Phuong ໄວ 25 ປີ ຊຶ່ງເປັນຜູ້ນຶ່ງໃນຈຳນວນນັກຮ້ອງທຳນອງ rap 3 ຄົນ ທີ່ພົວພັນກັບ ການເຮັດຂ່າວນີ້ ທ້າວ Phuong ກ່າວວ່າ ເຖິງແມ່ນວ່າການລາຍງານຂ່າວເປັນທຳນອງເພັງ rap ບໍ່ແມ່ນເລື້ອງໃໝ່ຫຍັງເລີຍກໍຕາມ ແຕ່ແນ່ນອນ ມັນເປັນເລື້ອງແປກໃໝ່ຢູ່ໃນຫວຽດນາມ ໂດຍສະເພາະແລ້ວ ຍ້ອນວ່າເວັບໄຊ້ Viet Nam Plus ດຳເນີນງານພາຍໃຕ້ການຄຸ້ມຄອງຂອງ VNA ອົງການຂ່າວທາງການຂອງຫວຽດນາມ ຊຶ່ງເປັນທີ່ຮູ້ກັນວ່າ ຖືແນວທາງຈາຮີດນິຍົມນັ້ນ ບັນນາທິການ Minh ກ່າວວ່າ: ທ່ານ David Brown ອະດີດນັກການທູດສະຫະລັດ ແລະຊ່ຽວຊານເລື້ອງຫວຽດນາມ ກ່າວວ່າ ຢູ່ຫວຽດນາມນັ້ນ ຕາມກົດໝາຍແລ້ວ ສິ່ງພິມເຜີຍແຜ່ທຸກໆຢ່າງ ແມ່ນຈະຕ້ອງ ມີສະຖາບັນໃດນຶ່ງເປັນຜູ້ອຸບປະຖຳ ແຕ່ແທນທີ່ຈະເວົ້າວ່າ ເປັນສື່ ການເວົ້າວ່າ ເປັນສື່ທີ່ ແມ່ນຖືກຕ້ອງກ່ວາ ທ່ານ Brown ກ່າວວ່າ ” ທ່ານ Brown ກ່າວຕື່ມວ່າ ເຖິງຢ່າງໃດກໍຕາມ ມີຂໍ້ຈຳກັດຮັດແຄບ ທີ່ສາມາດ ແລະບໍ່ສາ ມາດຍົກຂຶ້ນມາໂອ້ລົມກັນໄດ້ ພວກບັນນາທິການຈະໄດ້ຮັບການຊີ້ນຳ ໃນແຕ່ລະສັບປະ ດາ ແລະຖືກລົງໂທດເປັນບາງຄັ້ງບາງຄາວ ຖ້າພວກເຂົາເຈົ້າຫາກຊັກຊ້າເກີນໄປໃນການ ປະຕິບັດຕາມຄຳແນະນຳ ກ່ຽວກັບເລື້ອງຕ່າງໆ “ ທ່ານກ່າວຕໍ່ໄປວ່າ ພວກໜັງສືພິມສ່ວນຫຼາຍ ແມ່ນອາໄສການເກື້ອກຸນແບບໃດແບບນຶ່ງ ຈາກລັດຖະບານ ແລະ ແຕ່ພວກ ໜັງສືພິມທີ່ທຳກຳໄລໄດ້ນັ້ນ ມີທ່າທາງຫລາຍກ່ວາວ່າ ມັກກ້າວກ່າຍຂອບເຂດທີ່ລັດຖະ ບານວາງໄວ້ ທ່ານ Brown ເວົ້າວ່າ ເວລານີ້ ລາຍການຂ່າວເປັນບົດເພັງແຣັປ ຫລື Rap News Plus ຍັງບໍ່ທຳກຳໄລໄດ້ເທື່ອ ບັນນາທິການ ມິນ ແລະທີມງານຂອງລາວ ເປັນຜູ້ອອກຄ່າໃຊ້ຈ່າຍ ໃນການເຮັດວີດີໂອ ເອງທັງໝົດ ແຕ່ພວກ rappers ຫລືນັກຮ້ອງທີ່ນຳສະເໜີຂ່າວເປັນເພັງທຳນອງແຣັປນັ້ນ ບໍ່ໄດ້ຄ່າຈ້າງໃດໆ ທ້າວມິນ ກ່າວວ່າ ບູລິມະສິດຂອງລາວ ແມ່ນຮັກສາຄວາມຊື່ສັດກ່ຽວ ກັບການລາຍງານຂ່າວ